偽旗行動

偽旗行動，又叫假旗行動，係種隱蔽行動，指偷用第啲組織嘅旗、制服做手段，誤導公眾以為嗰個行動係由第啲組織執行嘅。

偽旗行動係國家間諜常規活動，民主政治選舉都會有好多義忤仔搞破壞，搞抹黑，當中唔一定全部都係政府機關動員，有部份可能係個人自發。

例子同傳聞
1931年9月18號夜晚，大日本帝國關東軍派人身穿中華民國軍服去炸毀柳條湖鐵路，之後話國軍所為，而製造入侵中國東北。

1939年8月31號，納粹德國黨衛隊身穿波蘭軍隊制服入侵德國廣播電台並發表反德言論，之後宣稱係波蘭做，而有藉口入侵波蘭。

1939年11月26號，蘇聯砲擊蘇聯村莊麥尼拉，蘇聯共產黨宣稱係芬蘭做嘅，結果入侵芬蘭。

1954年，以色列情報機關發動蘇珊娜行動，試圖通過偽裝成阿拉伯人襲擊埃及境內西方國家人員同建築，以惡化阿拉伯人同歐美國家關係，直至2005年3月以色列官方承認事實。

1960年代，荷蘭設立荷蘭馬克思列寧主義黨以方便向中華人民共和國蒐集情報。

1972年2月24號，美國刊登一封，封匿名信暗示埃德蒙·馬斯基南方競選時好失禮噉將法裔加拿大人叫做「加納克人」，令佢由紐咸西州預選落敗，封信唔知邊個作。

2017年4月11號發生2017年多蒙特足球會巴士攻擊，現場發現封信聲稱爾次襲擊係針對伊斯蘭國造成穆斯林喪生展開報復，重揚言會有更多襲擊，除非德國撤軍同埋美軍關閉拉姆施泰因空軍基地 。而可能由策劃，作為反對多元文化主義作為之一。最尾拉到個男人，涉嫌以爆炸案拖冧多蒙特足球會股價，從而沽空賺取利潤。

柳條湖事件
格萊維茨事件
麥尼拉砲擊事件
拉馮事件

攷

一篇懷疑1999年莫斯科公寓爆炸案是俄羅斯總統普京製造的假旗行動的文章

類:間諜